बस्तरै कन्ने बद्धें गैह्‌नें दे अलंकारें दी म्हत्ता उस जमानें च बी अज्जै-कल्लै आला लेखा गै ही। उस्कर थमां मूर्तिकला दे जेह्‌के नमूने लब्भे न उंदे अध्ययन थमां से’ई होंदा ऐ जे बड़ी आन-बान कन्ने आमोद-प्रमोद दा समान अपनी साज सजौट लेई रखदे हे, हालांके केई चाल्ली दे बंद्धे-गैह्‌नें दा इस्तेमाल आम हा। कल्हण ने राजतरंगिनी च प्राचीन बद्धे-गैह्‌नें दा जिकर कीते दा ऐ। एह्‌दे मुताबक जनानियां कङण, पंञेबां, ते बालियां बगैरा इस्तेमाल करदियां हियां।